Ego Manasses, Dei gratia Lingonensis episcopus, omnibus notum facio quod nobiles viri Josbertus, Milo, Stephanus, invagiaverunt magistro Nicholao et fratribus de Mormant, pro centum sexdecim libris Trecensium, si quid juris habebant, quicquid illud....... in terris tam planis quam nemorosis, quę sunt a Mormento usque ad combam Odoart, et inde usque ad cheminum quo itur a Lingonis usque ad Chastillon, et a chemino illo usque ad charmam communariam, et ab illa charma usque ad cornu de Faylech, terciarum etiam jam dictarum terrarum, si quid juris in eis habebant, invagiaverunt, excepto quod Richardus, Ingebertus, Aubricus, et eorum heredes, recta linea ab eis descendentes, infra metas predicte terre tercias non solvent. Laudaverunt etiam et concesserunt Domui Mormenti predicti Josbertus, Milo, Stephanus, quod conversi et magister Mormenti omnem voluntatem suam facerent in terris et in nemoribus jam dictis, et quicquid a conversis sive a familia eorum inventum fuerit in terris illis et nemoribus, Mormenti erit, tantum modo Failum Nocheri conversi nec asartabunt, usque ad decem annos, sed quicquid aliud voluerint facient; post decem autem annos asartabunt eumdem Failum, si voluerint. Laudaverunt etiam sepedicti fratres Josbertus, Milo, Stephanus, Posatum cum omnibus appendiciis suis, si quid juris ibi habebant, Domui Mormenti, et omne usuarium quod Domus Posati debebat vel solebat habere in terris, aquis et nemoribus d’Ormenci et de Maresc. Concesserunt Jobertus, Milo, Stephanus Domui Mormenti et Puseto, donec omnem supradictam pecuniam reddiderint magistro et fratribus Mormenti, et si moneta caderet, valens in argento quod tunc valebat redderint. Valebat autem tunc marca argenti quadraginta quatuor solidos Trecensium. Reddet autem Jobertus quinquaginta et octo libras, quia medietatem querelabat; Milo viginti et novem libras, quia quartam partem querelabat; Stephanus similiter viginti et novem libras quia quartam partem querelabat. Laudaverunt hoc Hugo, frater eorum, canonicus Lingonensis, et uxor Milonis, quę Calmunda dicebatur, et uxor Stephani, Maria, et filii Stephani, Guillermus et Ranerius. Everardus vero infra annos discretionis erat, et sorores Stephani: Maaus et Rocelina, et mater earum Maria. Testes hujus rei sunt magister Theobaudus, canonicus Lingonensis, Dominicus, canonicus Sanctorum Geminorum. Actum est hoc anno incarnati Verbi M°C°LXXXX°.